تورکییهنین باش ناظری بینعلی ییلدیریم «رئینا» گئجه کلوبونا سلاحلی هجوم رئاللاشدیران ترورچونون حبسی ایله باغلی آچیقلاما وئریب.
آخار. آذ خبر وئریر کی، باش ناظر قاتیلین حاضردا دیندیریلدیینی بیلدیریب:
«هجومو رئاللاشدیران و خیلی اینسانین اؤلومونه سبب اولان آلچاق ترورچو دونن کئچیریلن عملیاتلا یاخالاندی. حاضردا دیندیریلیر. بونونلا باغلی خیلی دتال وار، اما هله لیک بو قدرینی دئیه بیلرهم.
زامانلا باش وئرنلر بارهده آچیقلاما وئریلهجک. اؤنملی اولان بو هجومو رئاللاشدیران شخصین توتولماسی، هجومون آرخاسینداکی قوهلرین اورتایا چیخاریلماسیدیر. بو، بیزیم اوچون اؤنملی نایلیت اولار».
خایرلاداق کی، یئنی ایل گئجهسی «رئینا» گئجه کلوبوندا ۳۹ نفری اؤلدورهن ایشید ترورچوسو دونن یاشادیغی منزیلده یاخالانیب. اونونلا برابر، تشکیلات عضوو اولان ۳ قادین و ۱ کیشی ساخلانیلیب.
azb_Arab azb_Arab azb_Arab azb_Arab azb_Arab